pythainlp/thai_wikipedia_clean_20230101 huggingface dataset:
ในปี 2006 มิลเลอร์ได้รับ รางวัลออสการ์ สาขาภาพยนตร์แอนิเมชันยอดเยี่ยม จาก "แฮปปี้ ฟีต" (2006) เขาได้รับการเสนอชื่อเข้าชิงรางวัลออสการ์อีกห้ารางวัลได้แก่ บทภาพยนตร์ดั้งเดิมยอดเยี่ยม ในปี 1992 จาก "", ภาพยนตร์ยอดเยี่ยม และ บทภาพยนตร์ดัดแปลงยอดเยี่ยม ในปี 1995 จาก "เบ๊บ หมูน้อยหัวใจเทวดา" และ ภาพยนตร์ยอดเยี่ยม และ ผู้กำกับภาพยนตร์ยอดเยี่ยม จาก "แมด แม็กซ์: ถนนโลกันตร์" ในปี 2015
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ จอร์จ มิลเลอร์
จำนวนรางวัลที่เข้าชิงและได้รับจากภาพยนตร์ของ จอร์จ มิลเลอร์
สนามบินโคกกระเทียม
ยาอะลี
“ยาอะลี” ( "โอ้อะลี") เป็นคำกล่าวในเวลาละหมาดของชาวมุสลิมต่ออัลลอฮ์โดยทางอ้อม เพื่อต้องการชี้นำทางของอะลี อิหม่ามคนแรกของชีอะฮ์. บทละหมาดนี้ใช้เฉพาะกับมุสลิมชีอะฮ์เท่านั้น
ทัมเบิลวีด
ทัมเบิลวีด  เป็นส่วนโครงสร้างเหนือพื้นดินของพืชพลัดถิ่นหลายชนิด ที่เมื่อโตเต็มที่และแห้งจะแยกออกจากรากหรือลำต้นและม้วนเนื่องจากแรงลม ในสปีชีส์ส่วนใหญ่นั้น ทัมเบิลวีดเกิดจากส่วนของพืชทั้งหมดนอกเหนือจากระบบราก แต่ในพืชบางชนิดผลไม้กลวงหรือช่อดอกอาจทำหน้าที่แทนได้ ทัมเบิลวีดพบได้มากที่สุดในระบบนิเวศที่ราบ กว้างใหญ่ และแห้งแล้ง ซึ่งลมและสภาพแวดล้อมที่เปิดโล่งช่วยให้ทัมเบิลวีดสามารถกลิ้งได้โดยไม่มีสิ่งกีดขวาง
นอกเหนือจากระบบท่อลำเลียงและราก เนื้อเยื่อของทัมเบิลวีดนั้นตายแล้ว การตายของเนื้อเยื่อเป็นสิ่งจำเป็น เพราะโครงสร้างจะค่อย ๆ สลายเพื่อให้เมล็ดหรือสปอร์สามารถหนีออกมาได้ระหว่างเกิดการกลิ้ง หรืองอกขึ้นมาหลังจากทัมเบิลวีดมาพักในที่ชื้น ในช่วงหลังนี้มีทัมเบิลวีดหลายสายพันธุ์ที่มีกลไกในการปล่อยเมล็ดเมื่อบวมจากการดูดซับน้ำของทัมเบิลวีด
ทัมเบิลวีดมักจะใช้เพื่อกระจายเมล็ด แต่ก็ไม่ได้จำกัดอยู่แค่พืชที่มีเมล็ด พืชไร้เมล็ดที่มีสปอร์บางสปีชีส์เช่น Selaginella สร้างทัมเบิลวีด และเห็ดราบางชนิดแห้งหลุดเป็นอิสระจากสิ่งที่แนบมาและกระจายสปอร์ขณะที่ถูกลมพัดไปเช่นเดียวกัน
ลำต้น เป็นหนึ่งในสองแกนโครงสร้างหลักของพืชมีท่อลำเลียง อีกอย่างหนึ่งเป็นราก ทำหน้าที่รองรับใบไม้ ดอกไม้ และผลไม้ ขนส่งของเหลวระหว่างรากถึงยอดในไซเลมและโฟลเอ็ม เก็บสารอาหาร และสร้างเนื้อเยื่อชีวิตใหม่
ลำต้นโดยปกติแบ่งออกเป็นข้อและปล้อง:
คำว่า "หน่อ" มักจะถูกสับสนกับ "ลำต้น"; "หน่อ" โดยทั่วไปหมายถึงการเจริญเติบโตของพืชสดใหม่ที่รวมทั้งลำต้นและโครงสร้างอื่น ๆ เช่นใบไม้หรือดอกไม้ ในพืชส่วนใหญ่ลำต้นตั้งอยู่เหนือผิวดิน แต่พืชบางชนิดมีลำต้นใต้ดิน
ลำต้นมีสี่หน้าที่หลักคือ:
ลำต้นมีเนื้อเยื่อคล้ายท่อสองที่เรียกว่าไซเลมและโฟลเอ็ม เนื้อเยื่อไซเลมจะลำเลียงน้ำโดยแรงดึงจากการคายน้ำ แรงยกตัว และความดันราก เนื้อเยื่อของโฟลเอ็มประกอบด้วยเซลล์หลอดตะแกรงและเซลล์ข้างเคียง เนื้อเยื่อทั้งสองแยกจากกันด้วยวาสคิวลาร์แคมเบียม ซึ่งเป็นเนื้อเยื่อที่สามารถแบ่งออกเป็นเซลล์ในไซเลมหรือโฟลเอ็มได้
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2554 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 7 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี 2550 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดสมุทรปราการ
เขตการเลือกตั้งที่ 1 ประกอบไปด้วยอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลปากน้ำ ตำบลท้ายบ้าน ตำบลบางปูใหม่ และตำบลแพรกษาใหม่)
เขตการเลือกตั้งที่ 2 ประกอบไปด้วยอำเภอเมืองสมุทรปราการ (เฉพาะตำบลสำโรงเหนือ ตำบลเทพารักษ์ และตำบลแพรกษา)
เขตการเลือกตั้งที่ 3 ประกอบไปด้วยอำเภอเมืองสมุทรปราการ (เฉพาะตำบลบางเมืองใหม่ ตำบลบางเมือง และตำบลท้ายบ้านใหม่)
เขตการเลือกตั้งที่ 4 ประกอบไปด้วยอำเภอบางพลี (ยกเว้นตำบลหนองปรือ)
เขตการเลือกตั้งที่ 5 ประกอบไปด้วยอำเภอบางบ่อ อำเภอบางเสาธง อำเภอบางพลี (เฉพาะตำบลหนองปรือ) และอำเภอเมืองสมุทรปราการ (เฉพาะตำบลบางปู)
เขตการเลือกตั้งที่ 6 ประกอบไปด้วยอำเภอพระประแดง (ยกเว้นตำบลบางจาก และตำบลบางครุ)
เขตการเลือกตั้งที่ 7 ประกอบไปด้วยอำเภอพระสมุทรเจดีย์ และอำเภอพระประแดง (เฉพาะตำบลบางจาก และตำบลบางครุ)
Acer saccharum
Acer saccharum หรือ ซูการ์เมเปิล (, เมเปิลน้ำตาล) เป็นพรรณไม้ดอกในวงศ์เดียวกับลิ้นจี่ "Sapindaceae" มีถิ่นกำเนิดในป่าไม้เนื้อแข็งทางตะวันออกของแคนาดาจากโนวาสโกเชียผ่านทางตอนใต้ของควิเบก ทางตอนกลางและตอนใต้ของออนตาริโอ ไปทางตะวันออกเฉียงใต้ของแมนิโทบารอบ ๆ Lake of the Woods และทางตอนเหนือของภาคกลางและภาคตะวันออกเฉียงเหนือของสหรัฐอเมริกา จากมินนิโซตาไปทางตะวันออกสู่แมสซาชูเซตส์ ซูการ์เมเปิลเป็นที่รู้จักกันดีที่สุดจากการเป็นแหล่งที่มาหลักของเมเปิลไซรัปและใบไม้ร่วงสีสดใส
แฟลตแลนด์
แฟลตแลนด์: อะโรแมนซ์ออฟแมนีไดเมนชันส์  เป็นนวนิยายสั้นแบบเสียดสีที่แต่งโดย เอ็ดวิน แอบบอตต์ แอบบอตต์ อาจารย์สอนวิชาอังกฤษ ซึ่งตีพิมพ์ครั้งแรกใน ค.ศ. 1884 โดย Seeley &amp; Co. แห่งลอนดอน โดยทางผู้แต่งลงนามแฝงว่า "สี่เหลี่ยมจัตุรัส" (A Square)
มีภาพยนตร์หลายเรื่องที่นำเค้าโครงมาจากเรื่องนี้ ตัวอย่างเช่น: "แฟลตแลนด์" (2007), ' (2007) และ ' (2012).
ธนพงศ์ คล้ายพงษ์พันธ์
มิ้น AF3
มิ้น มิณฑิตา
ซาร่า AF3
ซาร่า นลิน
เอม AF11
เอม สาธิดา
7 สาวสะบัดโชว์
อ๊อฟ AF2
อ๊อฟ ชัยนนท์
โด่ง AF3
โด่ง ศิระ
คัมภีร์อเวสตะ
โรงเรียนมัธยมยานากาวา
โรงเรียนมัธยมยานากาวา (; ; ตัวย่อ: ย.ก.) เป็นโรงเรียนเอกชนในสังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ มีรูปแบบการจัดการศึกษาที่เน้นคณิตศาสตร์ วิทยาศาสตร์ และเทคโนโลยี (SMTP) และเสริมภาษาญี่ปุ่น และภาษาอังกฤษ (JP-EN)
โรงเรียนมัธยมยานากาวา จัดตั้งขึ้นโดย ดร.เชาว์ เต็มรักษ์ นายกสมาคมพัฒนาบุคลากร (ไทย-ญี่ปุ่น)​ ซึ่งได้ไปใช้ชีวิตในประเทศญี่ปุ่นมาเป็นเวลา 9 ปี ทำให้มีแนวคิดในการใช้ญี่ปุ่นเป็นฐานในการพัฒนาเยาวชนไทย และเนื่องในโอกาส 120 ปี ความสัมพันธ์ทางการทูตไทย-ญี่ปุ่น จึงได้ลงนามความร่วมมือทางการศึกษา (MOU) กับ นายเคน โคกะ (Ken Koga) โรงเรียนยานากาวา จังหวัดฟูกูโอกะ ประเทศญี่ปุ่น เมื่อวันที่ 9 เมษายน 2556 ตามโครงการพัฒนาเยาวชนคนพันธุ์ใหม่เพื่อสังคมไทย และได้ดำเนินการสร้างโรงเรียนมัธยมยานากาวาขึ้นที่จังหวัดนครศรีธรรมราช และเป็นบ้านเกิดเมืองนอนของ ดร.เชาว์ เต็มรักษ์ ภายใต้ความตั้งใจที่ว่า จบจากแดนไกลตั้งใจกลับมาพัฒนาบ้านเกิด
เมื่อวันที่ 29 พฤษภาคม พ.ศ. 2558 ได้ดำเนินการพิธีวางศิลาฤกษ์และยกเสาเอก เพื่อก่อสร้างโรงเรียนมัธยมยานากาวา และมีพิธีเปิดโรงเรียนมัธยมยานากาวา เมื่อวันที่ 8 พฤษภาคม พ.ศ. 2559 โดยมีนักเรียนรุ่นที่ 1 จำนวน 16 คน
โรงเรียนมัธยมยานากาวา จัดการเรียนการสอนโดยใช้หลักสูตรแกนกลางการศึกษาขั้นพื้นฐาน ของกระทรวงศึกษาธิการ โดยการจัดการแบบญี่ปุ่นบูรณาการกับศาสตร์พระราชา ซึ่งเน้นการศึกษาคณิตศาสตร์ วิทยาศาสตร์ และเทคโนโลยี (Science Mathematics and Technology Program ; SMTP) และเน้นภาษาญี่ปุ่น และภาษาอังกฤษ (Japanese and English Program ; JEP)
เวทางคศาสตร์
แม่พระเพลิง
เทพคณะปัญจภูตะ
ช่อดอก
ช่อดอก เป็นกลุ่มของดอกไม้ที่จัดเรียงอยู่บนก้านหลักหรือที่ซับซ้อนกว่านั้น การจัดดอกไม้บนช่อดอกมีความแตกต่างกันอย่างมากทั้งในรูปแบบ ธรรมชาติของปล้อง และการจัดเรียงของใบไม้ในข้อ (phyllotaxis) เช่นเดียวกับความแตกต่างกันในสัดส่วน การบีบอัด ความป่อง และการลดลงของแกนหลักและแกนรอง ช่อดอกยังสามารถเรียกได้ว่าเป็นส่วนสืบพันธุ์ของพืชที่มีกลุ่มของดอกไม้ในรูปแบบเฉพาะตัว
ก้านที่ถือช่อดอกทั้งหมดเรียกว่าก้านดอก (peduncle) และแกนหลักที่ถือดอกไม้หรือกิ่งก้านอีกมากมายภายในช่อดอกเรียกว่าแกนกลาง (rachis) ก้านของดอกแต่ละดอกเรียกว่าก้านดอกย่อย (pedicel) ดอกไม้ที่ไม่ได้เป็นส่วนหนึ่งของช่อดอกจะเรียกว่าดอกไม้โดดเดี่ยว (solitary flower) และก้านของมันก็จะเรียกว่าก้านดอก (peduncle) ดอกไม้ใด ๆ ในช่อดอกอาจถูกเรียกว่าดอกย่อย (floret) โดยเฉพาะอย่างยิ่งเมื่อดอกไม้แต่ละดอกมีขนาดเล็กและเกิดขึ้นในกลุ่มคับเช่นใน pseudanthium (ดอกไม้ที่เห็นเหมือนดอกเดียวแต่ความจริงเกิดจากการรวมกันของหลายดอกขนาดเล็กเช่นในทานตะวัน) ระยะของช่อดอกเมื่อแต่ละดอกกลายเป็นผลไม้เป็นเรียกว่า infructescence ช่อดอกอาจจะมีการจัดเรียงแบบง่าย (single) หรือซับซ้อน (panicle) แกนกลางอาจเป็นหนึ่งในหลายประเภท เช่น single composite umbel spike หรือ raceme
พระนางเทราปตี
รกฟ้า
รกฟ้า  เป็นพืชในสกุลสมอ ลักษณะเป็นไม้ต้นผลัดใบขนาดใหญ่ สูง 20–30 เมตร เปลือกต้นขรุขระสีเทาดำ ใบเป็นใบเดี่ยวออกเรียงตรงกันข้าม ใบตอนบนออกเรียงสลับกัน รูปขอบขนานหรือขอบขนานแกมรูปไข่ ขนาด 5–10 x 10–15 เซนติเมตร ปลายใบแหลม โคนใบมนหรือเบี้ยว แผ่นใบหนา มีต่อม 1 คู่ที่แผ่นใบด้านล่างใกล้โคนใบ ดอกออกเป็นช่อเชิงลดแยกแขนงตามซอกใบหรือปลายยอด ดอกย่อยมีขนาดเล็ก ไม่มีกลีบดอก กลีบเลี้ยงโคนเชื่อมติดกัน ปลายแยกเป็นกลีบรูปสามเหลี่ยม 5 กลีบ เกสรตัวผู้มี 10 อัน รังไข่มี 1 ช่อง ผลเป็นผลแห้งไม่แตก ขนาด 2.5–5 x 4–6 เซนติเมตร มีปีกเป็นครีบหนา 5 ปีก ภายในผลมีเมล็ด 1 เมล็ด
รกฟ้ามีถิ่นกำเนิดในอินเดีย เนปาล และอินโดจีน ในไทยพบได้แทบทุกภาค โดยขึ้นในป่าเต็งรังและป่าเบญจพรรณ ที่ความสูง 100–1000 เมตร เปลือกรกฟ้ามีรสฝาดเฝื่อน ต้มดื่มแก้ท้องร่วง แก้ปวดเมื่อย ขับปัสสาวะ และฆ่าเชื้อรา รากมีรสเฝื่อน ใช้ขับเสมหะ
เลออาฟวร์ อาเซ
เลออาฟวร์ อาเซ  เป็นสโมสรฟุตบอลฝรั่งเศส จากเมืองเลออาฟวร์ แคว้นนอร์ม็องดี สโมสรก่อตั้งในฐานะสโมสรกีฬาและสโมสรรักบี้เมื่อปี ค.ศ. 1872 ถือเป็นสโมสรฟุตบอลที่เก่าแก่ที่สุดในประเทศฝรั่งเศส เลออาฟวร์เล่นอยู่ในลีกเดอ ลีกอันดับ 2 ของประเทศ โดยมีสนามเหย้าคือ สตาดออเซียน
เลออาฟวร์ลงแข่งขันครั้งแรกในปี ค.ศ. 1899 และได้เป็นแชมป์ ถือเป็นสโมสรฝรั่งเศสนอกกรุงปารีสสโมสรแรกที่ชนะในลีก สโมสรยังชนะในลีกในฤดูกาลถัดมา คือปี ค.ศ. 1900 แต่เลออาฟวร์ก็ยังไม่เคยเป็นแชมป์ลีกเอิง แต่ได้ลงแข่งขันในลีกเอิง 24 ครั้ง โดยในครั้งสุดท้ายคือ ฤดูกาล 2008–09 เกียรติยศสูงสุดของสโมสรคือได้ชนะในกุปเดอฟร็องส์ในปี ค.ศ. 1959
อาร์ทิมิส ฟาวล์ (ภาพยนตร์)
อาร์ทิมิส ฟาวล์ เป็นภาพยนตร์แนวแฟนตาซีวิทยาศาสตร์ผจญภัยสัญชาติอเมริกัน กำกับโดย เคนเนธ บรานาห์ จากบทประพันธ์ของ Conor McPherson and Hamish McColl เนื้อเรื้องอิงจากนวนิยาย อาร์ทิมิส ฟาวล์ ของEoin Colferในปี ค.ศ.2001 ภาพยนตร์นำแสดงโดย เฟอร์เดีย ชอว์, ลาร่า แมคดอนเนลล์, Josh Gad, ทามารา สมาร์ต, น็อนโซ่ อโนซี่, โคลิน ฟาร์เรล, และ จูดี เดนช์ มีกำหนดฉายในวันที่ 29 พฤษภาคม พ.ศ.2563
ประเทศเนปาลในโอลิมปิก
ประเทศเนปาล เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1964 เข้าร่วมโอลิมปิกฤดูร้อน 12 ครั้งและฤดูหนาว 4 ครั้ง และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเนปาล คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ NEP
นับตั้งแต่ประเทศเนปาลส่งนักกีฬาเข้าร่วมการแข่งขันโอลิมปิกครั้งแรก นักกีฬาเนปาลยังไม่เคยได้รับเหรียญรางวัลจากกีฬาโอลิมปิก
ประเทศพม่าในโอลิมปิก
ประเทศพม่า เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1948 และได้ส่งนักกีฬาเข้าร่วมโอลิมปิกฤดูร้อนตั้งแต่นั้นมา คณะกรรมการโอลิมปิกแห่งชาติของประเทศพม่า คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ MYA
นับตั้งแต่ประเทศพม่าส่งนักกีฬาเข้าร่วมการแข่งขันโอลิมปิกครั้งแรก นักกีฬาพม่ายังไม่เคยได้รับเหรียญรางวัลจากกีฬาโอลิมปิก
ประเทศมัลดีฟส์ในโอลิมปิก
ประเทศมัลดีฟส์ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศมัลดีฟส์ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ MDV
นับตั้งแต่ประเทศมัลดีฟส์ส่งนักกีฬาเข้าร่วมการแข่งขันโอลิมปิกครั้งแรก นักกีฬามัลดีฟส์ยังไม่เคยได้รับเหรียญรางวัลจากกีฬาโอลิมปิก
ประเทศเลบานอนในโอลิมปิก
ประเทศเลบานอน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1948 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศเลบานอน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ LBN
นับตั้งแต่ประเทศเลบานอนส่งนักกีฬาเข้าร่วมการแข่งขันโอลิมปิกครั้งแรก นักกีฬาเลบานอนได้รับเหรียญรางวัลรวมทั้งหมด 4 เหรียญ โดยแบ่งเป็น 0 เหรียญทอง 2 เหรียญเงิน และ 2 เหรียญทองแดง
ประเทศคูเวตในโอลิมปิก
ประเทศคูเวต เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1968 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศคูเวต คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ KUW
นับตั้งแต่ประเทศคูเวตส่งนักกีฬาเข้าร่วมการแข่งขันโอลิมปิกครั้งแรก นักกีฬาคูเวตได้รับเหรียญรางวัลรวมทั้งหมด 3 เหรียญ โดยแบ่งเป็น 1 เหรียญทอง 0 เหรียญเงิน และ 2 เหรียญทองแดง
ประเทศคีร์กีซสถานในโอลิมปิก
ประเทศคีร์กีซสถาน เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกทุกครั้งตั้งแต่นั้นมา คณะกรรมการโอลิมปิกแห่งชาติของประเทศคีร์กีซสถาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ KGZ
นับตั้งแต่ประเทศคีร์กีซสถานส่งนักกีฬาเข้าร่วมการแข่งขันโอลิมปิกครั้งแรก นักกีฬาคีร์กีซสถานได้รับเหรียญรางวัลรวมทั้งหมด 4 เหรียญ โดยแบ่งเป็น 0 เหรียญทอง 1 เหรียญเงิน และ 3 เหรียญทองแดง
พายุไต้ฝุ่นแนนซี (พ.ศ. 2504)
ซุปเปอร์ไต้ฝุ่นแนนซี หรือเป็นที่รู้จักกันในชื่อ ไต้ฝุ่นมุโรโตะครั้งที่ 2  เป็นพายุหมุนเขตร้อนที่ทรงพลังอย่างมากในฤดูพายุไต้ฝุ่นแปซิฟิก พ.ศ. 2504 และเป็นหนึ่งในพายุที่รุนแรงที่สุด พายุนี้อาจมีความเร็วลมแรงที่สุดที่เคยวัดมาโดยอยู่อันดับเดียวกับพายุเฮอริเคนแพทริเซียในปี 2558 พายุแนนซีสร้างความเสียหายอย่างกว้างขวางรวมถึงผู้เสียชีวิตอย่างน้อย 202 คนและบาดเจ็บอีกเกือบห้าพันคนในญี่ปุ่นและที่อื่น ๆ ในเดือนกันยายน พ.ศ. 2504
พายุดีเปรสชันเขตร้อนก่อตัวขึ้นในวันที่ 7 กันยายนจากหย่อมความกดอากาศต่ำ ใกล้กับ Kwajalein Atoll พายุทวีความรุนแรงขึ้นอย่างรวดเร็ว ในเวลานั้นตำแหน่งของพายุแนนซีมีการเปลี่ยนแปลง และพายุเกือบถึงระดับพายุไต้ฝุ่นเมื่อวันที่ 8 กันยายน พายุมีการเคลื่อนตัวไปทางทิศตะวันตกเรื่อย ๆ พายุแนนซีเกิดการทวีกำลังแรงขึ้นอย่างรวดเร็ว และมีความเร็วลมเทียบเท่ากับซูเปอร์ไต้ฝุ่นระดับ 5 (ตามมาตราเฮอริเคน) ในวันที่ 9 กันยายน
ไม่นานหลังจากถึงจุดแรงสุด พายุแนนซีมุ่งเข้าหาหมู่เกาะรีวกีว และเริ่มเปลี่ยนทิศ ไปทางโอกินาวา และเกาะฮาเสะ อิทธิพลจากสันเขาทำให้ไต้ฝุ่นหันไปทางประเทศญี่ปุ่น พายุแนนซีขึ้นฝั่งขณะที่เป็นพายุไต้ฝุ่นที่ทรงพลังเมื่อวันที่ 16 กันยายนขณะที่มันผ่านตรงไปยัง มุโรโต-ซากิ พายุแนนซีขึ้นฝั่งครั้งที่สองบนเกาะฮนชู ใกล้กับโอซากะ พายุไต้ฝุ่นเดินทางไปตามแนวยาวของเกาะอย่างรวดเร็วขณะที่เร่งความเร็วต่อไป ในท้ายที่สุดก็มาถึงระดับความเร็ว 65 ไมล์ต่อชั่วโมง (105 กม./ชม. หรือประมาณ 56 นอต) พายุไต้ฝุ่นข้ามผ่านเกาะอย่างรวดเร็วข้ามฮอกไกโด ก่อนเข้าสู่ ทะเลโอค็อตสค์ ในระดับของพายุโซนร้อน พายุแนนซีกลายเป็นพายุหมุนนอกเขตร้อน ในวันที่ 17 กันยายน พายุกึ่งเขตร้อนในที่สุดก็ข้ามผ่าน คาบสมุทรคัมชัตคา และเข้าสู่มหาสมุทรเปิด
กวม.
บน เกาะกวม พืชผลครึ่งหนึ่งถูกทำลายเนื่องจากลมและฝนตกหนัก รวมมูลค่าความเสียหาย 40,000 ดอลลาร์ (USD; ค่าเงินปี พ.ศ. 2504) ความเสียหายส่วนมากเกิดขึ้นกับถนนบนเกาะ ความเสียหายส่วนใหญ่อยู่ทางใต้สุดของเกาะ ไม่มีรายงานผู้เสียชีวิตในกวม
ในประเทศญี่ปุ่น ตามรายงานยืนยันอย่างเป็นทางการจากหน่วยดับเพลิงและการจัดการภัยพิบัติญี่ปุ่น รายงานว่ามีผู้เสียชีวิต 194 รายสูญหาย 8 รายและบาดเจ็บ 4,972 ราย ยอดเหล่านี้ทำให้ในเวลานั้นไต้ฝุ่นแนนซีเป็นไต้ฝุ่นที่อันตรายเป็นอันดับหกที่เข้าปะทะญี่ปุ่น คำเตือนที่รวดเร็วและการเตรียมการที่ดี เป็นสาเหตุที่มีจำนวนผู้เสียชีวิตที่ค่อนข้างต่ำ ความเสียหายนั้น "น้อย" เมื่อเทียบกับไต้ฝุ่นลูกอื่น ๆ ที่ส่งผลกระทบต่อพื้นที่ที่ประชากรหนาแน่นของญี่ปุ่น
ชีวิตของผู้คนหลายแสนคนได้รับผลกระทบ ซูเปอร์ไต้ฝุ่นแนนซีทำลายบ้านเรือน 11,539 หลัง เสียหาย 32,604 หลังคาเรือนและน้ำท่วมอีก 280,078 แห่ง แม้ว่าจำนวนที่ยืนยันอาจไม่แน่นอน หนังสือพิมพ์ Stars and Stripe รายงานเมื่อปลายเดือนกันยายน พ.ศ. 2504 ว่าเรือโดยเฉพาะเรือประมงมากกว่า 1,056 ลำถูกจมหรือถูกพัดขึ้นฝั่ง
น้ำท่วมทำให้สะพานจำนวน 566 แห่งเสียหาย และทำให้เกิดแผ่นดินถล่ม 1,146 แห่ง ถนนถูกทำลายไปทั้งหมด 2,053 แห่ง ความเสียหายที่โอซากะ มีจำนวนถึง 500 ล้านดอลลาร์สหรัฐ (ค่าเงินปี พ.ศ. 2504)
เครื่องบินลาดตระเวนที่บินเข้าไปในพายุไต้ฝุ่นในขณะที่มีความหนาแน่นใหล้จุดสูงสุดในวันที่ 12 กันยายน ได้วัดความเร็วลมเฉลี่ยหนึ่งนาทีของพายุแนนซีได้ 185 นอต (215 ไมล์ต่อชั่วโมง; 345 กม./ชม.) หากค่าที่วัดได้นี้มีความน่าเชื่อถือจะเป็นความเร็วลมสูงสุดที่เคยวัดได้ในกลุ่มพายุหมุนเขตร้อน อย่างไรก็ตามในภายหลังได้มีการพิจารณาแล้วว่าการวัดและการประมาณค่าความเร็วลมจากปี ค.ศ. 1940 ถึง 1960 นั้นมากเกินไป ดังนั้นความเร็วลมของพายุแนนซีอาจต่ำกว่าค่าวัดได้ที่ดีที่สุดอย่างเป็นทางการ ในปี พ.ศ. 2559 การวิเคราะห์ซ้ำในกรณีของพายุเฮอริเคนแพทริเซีย ได้มีการตั้งข้อสังเกตว่าพายุแพทริเชียอาจมีความแรงลมเทียบเท่ากับพายุแนนซีซึ่งเป็นสถิติที่สูงที่สุดในฝั่งซีกโลกตะวันตก
ถึงแม้ว่ามาตราเฮอริเคนแซฟเฟอร์–ซิมป์สัน (SSHWS) จะยังไม่มีอยู่ในตอนนั้น แต่แนนซีอาจจะถูกจัดอยู่ในระดับ 5 นานห้าวันครึ่ง (หรือ 132 ชั่วโมง) โดยสันนิษฐานว่าข้อมูลความเร็วลมนั้นมีความน่าเชื่อถือ ถ้าเป็นเช่นนั้นนี่จะเป็นสถิติของซีกโลกเหนือ และกินเวลายาวนานกว่าอันดับที่สองคือไต้ฝุ่นคาเรนในปี พ.ศ. 2505 หนึ่งวัน
ประเทศคาซัคสถานในโอลิมปิก
ประเทศคาซัคสถาน เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกทุกครั้งตั้งแต่นั้นมา คณะกรรมการโอลิมปิกแห่งชาติของประเทศคาซัคสถาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศคาซัคสถานส่งนักกีฬาเข้าร่วมการแข่งขันโอลิมปิกครั้งแรก นักกีฬาคาซัคสถานได้รับเหรียญรางวัลรวมทั้งหมด 72 เหรียญ โดยแบ่งเป็น 16 เหรียญทอง 24 เหรียญเงิน และ 32 เหรียญทองแดง
ประเทศจอร์แดนในโอลิมปิก
ประเทศจอร์แดน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1980 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศจอร์แดน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ JOR
นับตั้งแต่ประเทศจอร์แดนส่งนักกีฬาเข้าร่วมการแข่งขันโอลิมปิกครั้งแรก นักกีฬาจอร์แดนได้รับเหรียญรางวัลรวมทั้งหมด 1 เหรียญ โดยแบ่งเป็น 1 เหรียญทอง 0 เหรียญเงิน และ 0 เหรียญทองแดง
ประเทศอินเดียในโอลิมปิก
ประเทศอินเดีย เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1900 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศอินเดีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศอินเดียส่งนักกีฬาเข้าร่วมการแข่งขันโอลิมปิกครั้งแรก นักกีฬาอินเดียได้รับเหรียญรางวัลรวมทั้งหมด 28 เหรียญ โดยแบ่งเป็น 9 เหรียญทอง 7 เหรียญเงิน และ 12 เหรียญทองแดง
ประเทศติมอร์-เลสเตในโอลิมปิก
ประเทศติมอร์-เลสเต เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2004 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศติมอร์-เลสเต คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ TLS
นับตั้งแต่ประเทศติมอร์-เลสเตส่งนักกีฬาเข้าร่วมการแข่งขันโอลิมปิกครั้งแรก นักกีฬาติมอร์-เลสเตยังไม่เคยได้รับเหรียญรางวัลจากกีฬาโอลิมปิก
ประเทศกัมพูชาในโอลิมปิก
ประเทศกัมพูชา เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1956 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศกัมพูชา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศกัมพูชาส่งนักกีฬาเข้าร่วมการแข่งขันโอลิมปิกครั้งแรก นักกีฬากัมพูชายังไม่ได้เคยได้รับเหรียญรางวัลจากกีฬาโอลิมปิก
ประเทศบรูไนดารุสซาลามในโอลิมปิก
ประเทศบรูไน เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1988 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศบรูไน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ BRU
นับตั้งแต่ประเทศบรูไนส่งนักกีฬาเข้าร่วมการแข่งขันโอลิมปิกครั้งแรก นักกีฬาบรูไนยังไม่เคยได้รับเหรียญรางวัลจากกีฬาโอลิมปิก
กีฬาโปโลน้ำในโอลิมปิกฤดูร้อน 2020 – รอบคัดเลือกชาย
การแข่งขันโปโลน้ำในโอลิมปิกฤดูร้อน 2020 ให้โควต้า 12 ทีมในการผ่านรอบคัดเลือกเพื่อเข้าแข่งขัน โดยคัดเลือกจาก ทีมจากประเทศเจ้าภาพ ทีมอันดับสูงสุดในลีกโลก สองทีมสูงสุดในเวิร์ลแชมเปียนชิป 5 ทีมชนะเลิศจากการแข่งขันโอลิมปิกรอบคัดเลือกระดับทวีป และ 3 ทีมอับดันสูงสุดในการแข่งขันโอลิมปิกรอบคัดเลือก
สรุปรอบคัดเลือก.
2019 FINA World ลีก.
ทีมอันดับสูงสุดจะได้ผ่านการคัดเลือก
สปิริเต็ดอะเวย์
โลกบาล
ตามคติศาสนาฮินดูและศาสนาพุทธ โลกบาล คือเทวดาผู้รักษาโลก
ในศาสนาฮินดู เรียกท้าวโลกบาลว่าทิกบาล (ผู้รักษาทิศ) มี 8 องค์คือ
ในศาสนาพุทธ เรียกท้าวโลกบาลว่าท้าวมหาราช (ผู้รักษาทิศ) มี 4 องค์คือ
กีฬาโปโลน้ำในโอลิมปิกฤดูร้อน 2020 – รอบคัดเลือกหญิง
การแข่งขันโปโลน้ำหญิงในโอลิมปิกฤดูร้อน 2020 ให้โควต้า 10 ทีมในการผ่านรอบคัดเลือกเพื่อเข้าแข่งขัน โดยคัดเลือกจาก ทีมจากประเทศเจ้าภาพ ทีมอันดับสูงสุดในลีกโลก ทีมสูงสุดในเวิร์ลแชมเปียนชิป 5 ทีมชนะเลิศจากการแข่งขันโอลิมปิกรอบคัดเลือกระดับทวีป และ 2 ทีมอับดับสูงสุดในการแข่งขันโอลิมปิกรอบคัดเลือก
The best team in the 2019 World League qualified for the Olympics.
King Corbin
ฮิโตะดะมะ
การเยือนต่างประเทศของพระบาทสมเด็จพระปรมินทรมหาภูมิพลอดุลยเดช
การสวรรคตของพระบาทสมเด็จพระปรมินทรมหาภูมิพลอดุลยเดช
จังหวัดกาฬสินธุ์ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550
การเลือกตั้งสมาชิกสภาผู้แทนราษฎรจังหวัดกาฬสินธุ์ พ.ศ. 2550 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 กำหนดให้มีขึ้นในวันที่ 23 ธันวาคม พ.ศ. 2550 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2549 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน
คะแนนรวมเฉพาะจังหวัดกาฬสินธุ์.
ผลการเลือกตั้งสมาชิกสภาผู้แทนราษฎรแบบสัดส่วน จังหวัดกาฬสินธุ์
เขตการเลือกตั้งที่ 1 ประกอบไปด้วยอำเภอเมืองกาฬสินธุ์ อำเภอยางตลาด อำเภอท่าคันโท อำเภอสหัสขันธ์ อำเภอห้วยเม็ก อำเภอหนองกุงศรี และอำเภอฆ้องชัย
เขตการเลือกตั้งที่ 2 ประกอบไปด้วยอำเภอกมลาไสย อำเภอสมเด็จ อำเภอกุฉินารายณ์ อำเภอเขาวง อำเภอนามน อำเภอห้วยผึ้ง อำเภอร่องคำ อำเภอคำม่วง อำเภอนาคู อำเภอสามชัย และอำเภอดอนจาน
พายุไต้ฝุ่นแนนซี่ (พ.ศ. 2504)
กรมแพทย์ทหารอากาศ
กรมแพทย์ทหารอากาศ (อักษรย่อ: พอ.; ) เป็นหน่วยงานราชการของกองทัพอากาศไทย ที่ดำเนินการเกี่ยวกับการแพทย์และการพยาบาล ซึ่งมีเจ้ากรมแพทย์ทหารอากาศคนปัจจุบันคือ พลอากาศโทวรงค์ ลาภานันต์และรองเจ้ากรมแพทย์ทหารอากาศ ได้แก่ พลอากาศตรี เพชร เกษตรสุวรรณ
วันที่ 1 เมษายน พ.ศ. 2558 ได้มีการจัดตั้งโรงพยาบาลทหารอากาศ (สีกัน) กรมแพทย์ทหารอากาศ เพื่อให้บริการแก่ประชาชนทางตอนเหนือของกรุงเทพมหานคร
จากสถานการณ์การระบาดทั่วของโคโรนาไวรัส พ.ศ. 2562–2563 กรมแพทย์ทหารอากาศเตรียมใช้โรงพยาบาลทหารอากาศ (สีกัน) เพื่อช่วยเหลือประชาชนในสถานการณ์การแพร่ระบาด และโรงพยาบาลภูมิพลอดุลยเดช เพื่อตรวจคัดกรองบุคลากรของกองทัพอากาศที่เดินทางกลับประเทศไทย รวมถึงมีเจ้าหน้าที่จากกรมแพทย์ทหารอากาศ ร่วมทำการคัดกรองผู้โดยสารระหว่างประเทศ ที่ท่าอากาศยานดอนเมือง
เดือนตุลาคม พ.ศ. 2559 กรมแพทย์ทหารอากาศร่วมกับกระทรวงสาธารณสุข ได้จัดทีมแพทย์กู้ชีพระดับสูง พร้อมทีมปฐมพยาบาล เพื่อให้บริการแก่ประชาชนที่เดินทางมาถวายอาลัยพระบรมศพพระบาทสมเด็จพระเจ้าอยู่หัวภูมิพลอดุลยเดช ณ บริเวณท่าช้างวังหลวง
และเดือนมกราคม พ.ศ. 2563 ทีมแพทย์และพยาบาลทหารอากาศ จากศูนย์ปฏิบัติการแพทย์ทหารอากาศ กรมแพทย์ทหารอากาศ ได้แจกหน้ากากอนามัยจำนวน 9,000 ชิ้น แก่ประชาชน เพื่อป้องกันสภาวะฝุ่นละออง บริเวณเขตดินแดง กรุงเทพมหานคร รวมถึงมีการใช้เครื่องบินบาสเลอร์ บีที-67 ปฏิบัติการโปรยละอองน้ำ เพื่อบรรเทาปัญหาฝุ่นละออง
มาร์ก ฟอร์สเตอร์
มาร์ก ฟอร์สเตอร์  เกิดเมื่อวันที่ 30 พฤศจิกายน ค.ศ. 1969 เป็นผู้ผลิตภาพยนตร์ชาวเยอรมัน เขาเป็นที่รู้จักกันดีในฐานะผู้กำกับภาพยนตร์เรื่อง "แดนรักนักโทษประหาร", "เนเวอร์แลนด์ แดนรักมหัศจรรย์", "ชีวิตนิยายกับยอดชายโลกมหัศจรรย์", "", "007 พยัคฆ์ร้ายทวงแค้นระห่ำโลก", "มหาวิบัติสงคราม Z" และ "คริสโตเฟอร์ โรบิน" เขาเป็นผู้ได้รับการเสนอชื่อเข้าชิงรางวัล รางวัลแบฟตา, รางวัลลูกโลกทองคำ และ อินดีเพนเดนต์ สปิริต อวอร์ดส์
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 11 เรื่องของ มาร์ก ฟอร์สเตอร์
ชิม อึย-กย็อม
ชิม อึย-กย็อม (; พ.ศ. 2078–2130) เป็นขุนนาง นักเขียน และนักปราชญ์ลัทธิขงจื๊อใหม่ในสมัยราชวงศ์โชซ็อน เขาเป็นผู้นำของฝ่ายตะวันตกในราชสำนักโชซ็อน
เจ้าจอมเยื้อน ในรัชกาลที่ 5 (แสง-ชูโต)
เจ้าจอมเยื้อน เป็นพระสนมในพระบาทสมเด็จพระจุลจอมเกล้าเจ้าอยู่หัว เป็นธิดาของพระยาสุรศักดิ์มนตรี (แสง แสง-ชูโต) กับคุณป้วน
เจ้าจอมเยื้อน ถวายตัวเป็นพระสนมในพระบาทสมเด็จพระจุลจอมเกล้าเจ้าอยู่หัวพร้อมกับเจ้าจอมจันทร์และเจ้าจอมถนอม พี่น้องร่วมบิดา ได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล พระบาทสมเด็จพระจุลจอมเกล้าเจ้าอยู่หัว และได้รับพระราชทานเครื่องราชอิสริยาภรณ์ตติยจุลจอมเกล้า เหรียญรัตนาภรณ์ รัชกาลที่ 5 ชั้นที่ 3
หลังสิ้นรัชกาลพระบาทสมเด็จพระจุลจอมเกล้าเจ้าอยู่หัว เจ้าจอมจันทร์ ได้ลาออกจากพระบรมมหาราชวัง ไปพำนักยังบ้านบิดจนถึงแก่อนิจกรรมแต่เมื่อใดไม่มีใครทราบ
เจ้าจอมเนื่อง ในรัชกาลที่ 5
เจ้าจอมเนื่อง ในรัชกาลที่ 5 (พ.ศ. 2400 - 30 มีนาคม พ.ศ. 2465) เป็นบาทบริจาริกาในพระบาทสมเด็จพระจุลจอมเกล้าเจ้าอยู่หัว เป็นธิดาพระยาสีหราชฤทธิไกร (แย้ม บุณยรัตพันธุ์) กับ คุณหญิงกลาง เกิดเมื่อปี พ.ศ. 2400 ต่อมาได้ถวายตัวเป็นเจ้าจอมในพระบาทสมเด็จพระจุลจอมเกล้าเจ้าอยู่หัว และท่านได้รับพระราชทานเงิน 5 ชั่ง ผ้าลายและแพรห่ม 2 สำรับตามประเพณี ซึ่งท่านได้รับราชการสนองพระมหากรุณาธิคุณจนตลอดรัชกาล และถึงแก่อนิจกรรมด้วยโรคชราเมื่อวันที่ 30 มีนาคม พ.ศ. 2465 อายุได้ 66 ปี
เออีดับเบิลยู เรโวลูชั่น
เออีดับเบิลยู เรโวลูชั่น  เป็นรายการมวยปล้ำอาชีพที่จัดโดยออลอีลิตเรสต์ลิง (AEW) ซึ่งเป็นคึกรายการใหญ่ครั้งที่ 6 ของสมาคม AEW จัดในสนามWintrust Arena ในเมืองChicago, Illinois ในวันที่ 29 กุมภาพันธ์ ค.ศ. 2020
AEW Revolution
มุน ฮี-ซัง
มุน ฮี-ซัง (, เกิด 3 มีนาคม 2488) นักการเมืองชาวเกาหลีใต้ เขาจบปริญญาตรี ทางด้านกฎหมายจากมหาวิทยาลัยแห่งชาติโซล เขาเป็นสมาชิกรัฐสภาเกาหลีใต้ และเคยเป็นรักษาการผู้นำของพันธมิตรการเมืองใหม่เพื่อประชาธิปไตย ระหว่าง พ.ศ. 2557 ถึง 2558
ในวันที่ 13 กรกฎาคม พ.ศ. 2561 เขาได้รับเลือกให้ดำรงตำแหน่งประธานรัฐสภาเกาหลีใต้ สืบต่อจาก ช็อง เซ-กยุน ที่ขยับไปดำรงตำแหน่งนายกรัฐมนตรี
อัลเบร็คท์ ดยุกแห่งเวือร์ทเทิมแบร์ค
อัลเบร็คท์ ดยุกแห่งเวือร์ทเทิมแบร์ค  หรือพระนามเต็มคือ อัลเบร็คท์ มารีอา อเล็คซันเดอร์ ฟีลิพ โยเซฟ แห่งเวือร์ทเทิมแบร์ค  เป็นรัชทายาทแห่งเวือร์ทเทิมแบร์คองค์สุดท้าย และเป็นผู้บัญชาการฝ่ายเยอรมันในสงครามโลกครั้งที่หนึ่ง ได้รับยศจอมพลในปีค.ศ. 1916 และเป็นประมุขราชวงศ์เวือร์ทเทิมแบร์คตั้งแต่ค.ศ. 1921 จนสิ้นพระชนม์
ดยุกอัลเบร็คท์เกิดในกรุงเวียนนา จักรวรรดิออสเตรีย เป็นบุตรคนโตของดยุกฟีลิพแห่งเวือร์ทเทิมแบร์ค  กับอาร์ชดัชเชสมารี เทเรซีอา แห่งออสเตรีย  ท่านชายอัลเบร็คท์เข้าร่วมกองทัพเวือร์ทเทิมแบร์คและกองทัพบกจักรวรรดิเยอรมันในปีค.ศ. 1883 และเจริญก้าวหน้าทางราชการอย่างรวดเร็ว และกลายเป็นรัชทายาทของเวือร์ทเทิมแบร์ค
พันธมิตรการเมืองใหม่เพื่อประชาธิปไตย
พระราชพงศาวลีราชวงศ์สหราชอาณาจักร